title: Odluka Vijeća (ZVSP) 2022/399 od 9. ožujka 2022. o izmjeni Odluke 2012/642/ZVSP o mjerama ograničavanja s obzirom na stanje u Bjelarusu i sudjelovanje Bjelarusa u ruskoj agresiji prema Ukrajini

text:
                  9.3.2022

                  HR

                  Službeni list Europske unije

                  L 82/9

         ODLUKA VIJEĆA (ZVSP) 2022/399
         od 9. ožujka 2022.
         o izmjeni Odluke 2012/642/ZVSP o mjerama ograničavanja s obzirom na stanje u Bjelarusu i sudjelovanje Bjelarusa u ruskoj agresiji prema Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. listopada 2012. donijelo Odluku 2012/642/ZVSP (1).

                     (2)

                     Predsjednik Ruske Federacije 24. veljače 2022. najavio je vojnu operaciju u Ukrajini te su ruske oružane snage započele napad na Ukrajinu, među ostalim i s državnog područja Bjelarusa. Taj napad očito je kršenje teritorijalne cjelovitosti, suvereniteta i neovisnosti Ukrajine.

                     (3)

                     U zaključcima od 24. veljače 2022. Europsko vijeće najoštrije je osudilo ničim izazvanu i neopravdanu vojnu agresiju Ruske Federacije prema Ukrajini. Svojim nezakonitim vojnim djelovanjima Rusija teško krši međunarodno pravo i načela Povelje Ujedinjenih naroda te podriva europsku i globalnu sigurnost i stabilnost. Europsko vijeće također je snažno osudilo sudjelovanje Bjelarusa u toj agresiji prema Ukrajini i pozvalo ga je da se suzdrži od takvog djelovanja i da se pridržava svojih međunarodnih obveza. Pozvalo je na hitnu pripremu i donošenje dodatnog paketa pojedinačnih i ekonomskih sankcija kojim bi se obuhvatio i Bjelarus.

                     (4)

                     Vijeće je 2. ožujka 2022. donijelo Odluku (ZVSP) 2022/356 (2) kojom je izmijenjen naslov Odluke 2012/642/ZVSP i kojom su kao odgovor na sudjelovanje Bjelarusa u ruskoj agresiji prema Ukrajini uvedene dodatne mjere ograničavanja.

                     (5)

                     S obzirom na ozbiljnost situacije i kao odgovor na sudjelovanje Bjelarusa u agresiji Rusije prema Ukrajini primjereno je uvesti dodatne mjere ograničavanja povezane s financijskim sektorom.

                     (6)

                     Posebice je primjereno sljedeće: zabraniti uvrštavanje dionica bjeloruskih subjekata u državnom vlasništvu na mjestima trgovanja u Uniji i pružanje s time povezanih usluga, ograničiti priljev financijskih sredstava iz Bjelarusa u Uniju, zabraniti transakcije sa središnjom bankom Bjelarusa, ograničiti pružanje specijaliziranih usluga financijske komunikacije određenim bjeloruskim kreditnim institucijama i njihovim bjeloruskim društvima kćerima. Također je primjereno upravitelju mreže za mrežne funkcije za upravljanje zračnim prometom jedinstvenog europskog neba dodati obveze koje se odnose na zabrane prelijetanja.

                     (7)

                     Radi provedbe određenih mjera potrebno je daljnje djelovanje Unije.

                     (8)

                     Odluku 2012/642/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2012/642/ZVSP mijenja se kako slijedi:

                        1.

                        umeću se sljedeći članci:

                           „Članak 2.ha

                              1.   Zabranjene su transakcije povezane s upravljanjem rezervama, kao i imovinom središnje banke Bjelarusa, uključujući transakcije sa svim pravnim osobama, subjektima ili tijelima koji djeluju u ime ili prema uputama središnje banke Bjelarusa.

                              2.   Odstupajući od stavka 1., nadležna tijela mogu odobriti transakciju ako je to nužno za osiguravanje financijske stabilnosti Unije u cjelini ili dotične države članice.

                              3.   Dotična država članica odmah obavješćuje druge države članice i Komisiju o svojoj namjeri izdavanja odobrenja na temelju stavka 2.

                           Članak 2.hb
                           Zabranjuje se od 12. travnja 2022. uvrštavanje i pružanje usluga na mjestima trgovanja koja su registrirana ili priznata u Uniji za prenosive vrijednosne papire svih pravnih osoba, subjekata ili tijela s poslovnim nastanom u Bjelarusu i s više od 50 % javnog vlasništva.”;

                        2.

                        članak 2.k zamjenjuje se sljedećim:
                        „Zabranjuje se svjesno i namjerno sudjelovanje u aktivnostima čiji je cilj ili učinak izravno ili neizravno zaobilaženje zabrana utvrđenih u ovoj Odluci.”;

                        3.

                        umeću se sljedeći članci:

                           „Članak 2.t

                              1.   Zabranjuje se javno financiranje ili pružanje financijske pomoći za trgovinu s Bjelarusom ili ulaganja u Bjelarusu.

                              2.   Zabrana iz stavka 1. ne primjenjuje se na:

                                          (a)

                                          preuzete obveze financiranja ili pružanja financijske pomoći utvrđene prije 10. ožujka 2022.;

                                          (b)

                                          javno financiranje ili pružanje financijske pomoći ukupne vrijednosti do 10 000 000 EUR po projektu malim i srednjim poduzećima s poslovnim nastanom u Uniji; ili

                                          (c)

                                          javno financiranje ili pružanje financijske pomoći za trgovinu hranom te za poljoprivredne, medicinske ili humanitarne namjene.

                           Članak 2.u

                              1.   Zabranjuje se prihvaćanje svih depozita od bjeloruskih državljana ili fizičkih osoba s boravištem u Bjelarusu ili od pravnih osoba, subjekata ili tijela s poslovnim nastanom u Bjelarusu ako ukupna vrijednost depozita fizičke ili pravne osobe, subjekta ili tijela po kreditnoj instituciji premašuje 100 000 EUR.

                              2.   Stavak 1. ne primjenjuje se na državljane države članice, zemlje članice Europskoga gospodarskog prostora ili Švicarske ni na fizičke osobe koje u državi članici, zemlji članici Europskoga gospodarskog prostora ili Švicarskoj imaju dozvolu privremenog ili stalnog boravka.

                              3.   Stavak 1. ne primjenjuje se na depozite koji su potrebni za prekograničnu trgovinu između Unije i Bjelarusa robom i uslugama koja nije obuhvaćena zabranom.

                              4.   Odstupajući od stavka 1., nadležna tijela mogu odobriti prihvaćanje takvog depozita pod uvjetima koje smatraju primjerenima nakon što utvrde da je prihvaćanje takvog depozita:

                                          (a)

                                          potrebno za zadovoljenje osnovnih potreba fizičkih ili pravnih osoba, subjekata ili tijela iz stavka 1. i njihovih uzdržavanih članova obitelji, uključujući plaćanja za hranu, stanarinu ili hipoteku, lijekove i zdravstvenu skrb, poreze, premije osiguranja te komunalne naknade;

                                          (b)

                                          namijenjeno isključivo za plaćanje opravdanih honorara ili za naknadu nastalih troškova povezanih s pružanjem pravnih usluga;

                                          (c)

                                          potrebno za izvanredne troškove, pod uvjetom da je relevantno nadležno tijelo najmanje dva tjedna prije odobrenja obavijestilo nadležna tijela ostalih država članica i Komisiju o razlozima zbog kojih smatra da bi određeno odobrenje trebalo izdati; ili

                                          (d)

                                          potrebno za službene potrebe diplomatske misije ili konzularnog ureda ili međunarodne organizacije.

                                    Dotična država članica u roku od dva tjedna od odobrenja obavješćuje ostale države članice i Komisiju o svakom odobrenju izdanom na temelju ovog stavka.

                              5.   Odstupajući od stavka 1., nadležna tijela mogu odobriti prihvaćanje takvog depozita pod uvjetima koje smatraju primjerenima nakon što utvrde da je prihvaćanje takvog depozita:

                                          (a)

                                          potrebno za humanitarne svrhe, kao što je pružanje ili lakše pružanje pomoći, uključujući medicinsku opremu i hranu ili transfer humanitarnih djelatnika i s time povezanu pomoć, ili za evakuacije; ili

                                          (b)

                                          potrebno za aktivnosti civilnog društva kojima se izravno promiču demokracija, ljudska prava ili vladavina prava u Bjelarusu.

                                    Dotična država članica u roku od dva tjedna od odobrenja obavješćuje ostale države članice i Komisiju o svakom odobrenju izdanom na temelju ovog stavka.

                           Članak 2.v

                              1.   Zabranjuje se središnjim depozitorijima vrijednosnih papira u Uniji pružanje bilo kojih usluga definiranih u Prilogu Uredbi (EU) br. 909/2014 Europskog parlamenta i Vijeća (*1) za prenosive vrijednosne papire izdane nakon 12. travnja 2022. svim bjeloruskim državljanima ili fizičkim osobama s boravištem u Bjelarusu ili svim pravnim osobama, subjektima ili tijelima s poslovnim nastanom u Bjelarusu.

                              2.   Stavak 1. ne primjenjuje se na državljane države članice ni na fizičke osobe koje u nekoj državi članici imaju dozvolu privremenog ili stalnog boravka.

                           Članak 2.w

                              1.   Zabranjuje se prodaja prenosivih vrijednosnih papira denominiranih u eurima izdanih nakon 12. travnja 2022., ili jedinica u subjektima za zajednička ulaganja kojima se stvara izloženost prema takvim vrijednosnim papirima, svim bjeloruskim državljanima ili fizičkim osobama s boravištem u Bjelarusu ili svim pravnim osobama, subjektima ili tijelima s poslovnim nastanom u Bjelarusu.

                              2.   Stavak 1. ne primjenjuje se na državljane države članice ni na fizičke osobe koje u nekoj državi članici imaju dozvolu privremenog ili stalnog boravka.

                           Članak 2.x

                              1.   Zabranjuje se prodaja, isporuka, prijenos ili izvoz novčanica denominiranih u eurima Bjelarusu ili bilo kojoj fizičkoj ili pravnoj osobi, subjektu ili tijelu u Bjelarusu, uključujući vladu i središnju banku Bjelarusa, ili za upotrebu u Bjelarusu.

                              2.   Zabrana iz stavka 1. ne primjenjuje se na prodaju, isporuku, prijenos ili izvoz novčanica denominiranih u eurima ako su takva prodaja, opskrba, prijenos ili izvoz potrebni za:

                                          (a)

                                          osobnu upotrebu fizičkih osoba koje putuju u Bjelarus ili članova njihove najuže obitelji koji s njima putuju; ili

                                          (b)

                                          službene potrebe diplomatskih misija, konzularnih ureda ili međunarodnih organizacija u Bjelarusu koji uživaju imunitet u skladu s međunarodnim pravom.

                           Članak 2.y
                           Od 20. ožujka 2022. zabranjuje se pružanje specijaliziranih usluga financijske komunikacije, koje se upotrebljavaju za razmjenu financijskih podataka, pravnim osobama, subjektima ili tijelima navedenima u Prilogu V. ili bilo kojoj pravnoj osobi, subjektu ili tijelu s poslovnim nastanom u Bjelarusu u čijim vlasničkim pravima subjekt naveden u Prilogu V. izravno ili neizravno ima više od 50 % udjela.

                           (*1)  Uredba (EU) br. 909/2014 Europskog parlamenta i Vijeća od 23. srpnja 2014. o poboljšanju namire vrijednosnih papira u Europskoj uniji i o središnjim depozitorijima vrijednosnih papira te izmjeni direktiva 98/26/EZ i 2014/65/EU te Uredbe (EU) br. 236/2012 (SL L 257, 28.8.2014., str. 1.).”;"

                        4.

                        umeće se sljedeći članak:

                           „Članak 2.ab

                              1.   Upravitelj mreže za mrežne funkcije za upravljanje zračnim prometom jedinstvenog europskog neba podupire Komisiju i države članice u osiguravanju provedbe članka 2.a i članka 4. stavka 2. ove Odluke i usklađenosti s njima. Upravitelj mreže osobito odbija sve planove leta koje dostave operatori zrakoplova i u kojima se ukazuje na namjeru obavljanja aktivnosti nad područjem Unije ili državnim područjem Bjelarusa, a koje predstavljaju kršenje odredaba ove Odluke, tako da pilotu nije dopušteno letjeti.

                              2.   Upravitelj mreže Komisiji i državama članicama, na temelju analize planova leta, redovito dostavlja izvješća o provedbi članka 2.a.”;

                        5.

                        u članku 2.n stavku 1. točka (a) zamjenjuje se sljedećim:

                                    „(a)

                                    bilo koja fizička ili pravna osoba, bilo koji subjekt ili bilo koje tijelo iz članka 2.h, 2.i, 2.j ili 2.y. ili iz priloga II. ili V;”;

                        6.

                        Prilog ovoj Odluci dodaje se kao Prilog V. Odluci 2012/642/ZVSP.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 9. ožujka 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća 2012/642/ZVSP od 15. listopada 2012. o mjerama ograničavanja s obzirom na stanje u Bjelarusu i sudjelovanje Bjelarusa u ruskoj agresiji prema Ukrajini (SL L 285, 17.10.2012., str. 1.).

            (2)  Odluka Vijeća (ZVSP) 2022/356 od 2. ožujka 2022. o izmjeni Odluke 2012/642/ZVSP o mjerama ograničavanja s obzirom na stanje u Bjelarusu (SL L 67, 2.3.2022., str. 103).

            PRILOG

                     „PRILOG V.
                     POPIS PRAVNIH OSOBA, SUBJEKATA ILI TIJELA IZ ČLANKA 2.y

                                 Belagroprombank

                                 Bank Dabrabyt

                                 Razvojna banka Republike Bjelarusa

               ”.


title: Odluka Vijeća (ZVSP) 2022/395 od 9. ožujka 2022. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini

text:
                  9.3.2022

                  HR

                  Službeni list Europske unije

                  L 81/8

         ODLUKA VIJEĆA (ZVSP) 2022/395
         od 9. ožujka 2022.
         o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. srpnja 2014. donijelo Odluku 2014/512/ZVSP (1).

                     (2)

                     Unija ostaje nepokolebljiva u svojoj potpori suverenitetu i teritorijalnoj cjelovitosti Ukrajine.

                     (3)

                     Predsjednik Ruske Federacije najavio je 24. veljače 2022. vojnu operaciju u Ukrajini, a ruske oružane snage započele su napad na Ukrajinu. Taj napad predstavlja očito kršenje teritorijalne cjelovitosti, suvereniteta i neovisnosti Ukrajine.

                     (4)

                     U zaključcima od 24. veljače 2022. Europsko vijeće najoštrije je osudilo ničim izazvanu i neopravdanu vojnu agresiju Ruske Federacije prema Ukrajini. Svojim nezakonitim vojnim djelovanjima Rusija teško krši međunarodno pravo i načela Povelje Ujedinjenih naroda te ugrožava europsku i globalnu sigurnost i stabilnost. Europsko vijeće pozvalo je na hitnu pripremu i donošenje daljnjeg paketa pojedinačnih i ekonomskih sankcija.

                     (5)

                     Vijeće je 25. veljače 2022. donijelo Odluku (ZVSP) 2022/327 (2) kojom je izmijenjena Odluka 2014/512/ZVSP te su uvedene posebne sektorske mjere.

                     (6)

                     S obzirom na ozbiljnost stanja te kao odgovor na vojnu agresiju Rusije protiv Ukrajine, primjereno je uvesti daljnje mjere ograničavanja povezane s izvozom robe i tehnologije za pomorsku plovidbu. Ujedno je primjereno proširiti popis pravnih osoba, subjekata i tijela koji podliježu zabranama povezanima s investicijskim uslugama, prenosivim vrijednosnim papirima, instrumentima tržišta novca i zajmovima. Nadalje, potrebna su određena pojašnjenja kako bi se osigurala pravilna primjena nekih posebnih sektorskih ograničenja uvedenih Odlukom (ZVSP) 2022/327.

                     (7)

                     Za provedbu određenih mjera potrebno je daljnje djelovanje Unije.

                     (8)

                     Odluku 2014/512/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2014/512/ZVSP mijenja se kako slijedi:

                        1.

                        u članku 1.a stavak 4. zamjenjuje se sljedećim:

                           „4.   Zabranjene su transakcije povezane s upravljanjem pričuvom i imovinom Središnje banke Rusije, uključujući transakcije s bilo kojom pravnom osobom, subjektom ili tijelom koji djeluju u ime Središnje banke Rusije ili prema njezinim uputama, kao što je Ruski državni investicijski fond (Russian National Wealth Fund).”;

                        2.

                        u članku 1.b stavak 2. zamjenjuje se sljedećim:

                           „2.   „Stavak 1. ne primjenjuje se na državljane države članice, zemlje članice Europskog gospodarskog prostora ili Švicarske, ni na fizičke osobe koje imaju privremenu ili trajnu boravišnu dozvolu u državi članici, zemlji članici Europskog gospodarskog prostora ili Švicarskoj.”;

                        3.

                        u članku 4.b stavku 2. točka (b) zamjenjuje se sljedećim:

                                    „(b)

                                    javno financiranje ili pružanje financijske pomoći do ukupne vrijednosti od 10 000 000 EUR po projektu u korist malih i srednjih poduzeća s poslovnim nastanom u Uniji; ili”;

                        4.

                        iza članka 4.g umeće se sljedeći članak:

                           „Članak 4.h

                              1.   Zabranjena je izravna ili neizravna prodaja, opskrba, prijenos ili izvoz robe i tehnologije za pomorsku plovidbu, neovisno o tome potječe li iz Unije, bilo kojoj fizičkoj ili pravnoj osobi, subjektu ili tijelu u Rusiji, za uporabu u Rusiji ili za ugradnju na plovilo pod ruskom zastavom.

                              2.   Zabranjeno je:

                                          (a)

                                          izravno ili neizravno pružanje tehničke pomoći, brokerskih usluga ili drugih usluga u vezi s robom i tehnologijom iz stavka 1. te s dobavom, proizvodnjom, održavanjem i uporabom te robe i tehnologije bilo kojoj fizičkoj ili pravnoj osobi, subjektu ili tijelu u Rusiji ili za uporabu u Rusiji;

                                          (b)

                                          financiranje ili pružanje financijske pomoći povezane s robom i tehnologijom iz stavka 1. za svaku prodaju, opskrbu, prijenos ili izvoz te robe i tehnologije ili za pružanje povezane tehničke pomoći, brokerskih usluga ili drugih usluga, izravno ili neizravno, bilo kojoj fizičkoj ili pravnoj osobi, subjektu ili tijelu u Rusiji ili za uporabu u Rusiji.

                              3.   Zabrane iz stavaka 1. i 2. ne primjenjuju se na prodaju, opskrbu, prijenos ni izvoz robe i tehnologije iz stavka 1. ni na povezano pružanje tehničke ili financijske pomoći, za nevojnu uporabu i za nevojnog krajnjeg korisnika, namijenjene za humanitarne svrhe, zdravstvene krize, hitno sprečavanje ili ublažavanje događaja koji bi mogao ozbiljno i znatno utjecati na ljudsko zdravlje i sigurnost ili na okoliš, ili kao odgovor na prirodne katastrofe.

                              4.   Odstupajući od stavaka 1. i 2., nadležna tijela mogu odobriti prodaju, opskrbu, prijenos ili izvoz robe i tehnologije iz stavka 1. ili pružanje s time povezane tehničke ili financijske pomoći, za nevojnu uporabu i za nevojnog krajnjeg korisnika, nakon što utvrdi da su takva roba ili tehnologija ili povezana tehnička ili financijska pomoć namijenjeni za pomorsku sigurnost.

                              5.   Unija poduzima potrebne mjere radi utvrđivanja relevantnih predmeta koje treba obuhvatiti ovim člankom.”;

                        5.

                        Prilog VI. Odluci 2014/512/ZVSP mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 9. ožujka 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 13.).

            (2)  Odluka Vijeća (ZVSP) 2022/327 od 25. veljače 2022. o izmjeni Odluke 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 48, 25.2.2022., str. 1.).

            PRILOG
            U Prilogu VI. Odluci 2014/512/ZVSP umeće se unos za sljedeći subjekt:

               „Russian Maritime Register of Shipping (ruski pomorski registar brodova)”.


title: Odluka Vijeća (ZVSP) 2022/411 od 10. ožujka 2022. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  11.3.2022

                  HR

                  Službeni list Europske unije

                  L 84/28

         ODLUKA VIJEĆA (ZVSP) 2022/411
         od 10. ožujka 2022.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     Vijeće je 10. rujna 2021. donijelo Odluku (ZVSP) 2021/1470 (2), kojom su mjere predviđene u Odluci 2014/145/ZVSP produljene za dodatnih šest mjeseci.

                     (3)

                     S obzirom na nastavak podrivanja ili ugrožavanja teritorijalne cjelovitosti, suvereniteta i neovisnosti Ukrajine, Odluku 2014/145/ZVSP trebalo bi produljiti za dodatnih šest mjeseci.

                     (4)

                     Vijeće je preispitalo pojedinačna uvrštenja na popis navedena u Prilogu Odluci 2014/145/ZVSP. Na temelju tog preispitivanja trebalo bi izmijeniti informacije koje se odnose na 37 pojedinaca i šest subjekata.

                     (5)

                     Odluku 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2014/145/ZVSP mijenja se kako slijedi:

                        1.

                        u članku 6. drugi stavak zamjenjuje se sljedećim:
                        „Ova se Odluka primjenjuje do 15. rujna 2022.”;

                        2.

                        Prilog se mijenja kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 10. ožujka 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 78, 17.3.2014., str. 16.).

            (2)  Odluka Vijeća (ZVSP) 2021/1470 od 10. rujna 2021. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 321, 13.9.2021., str. 32.).

            PRILOG
            U Prilogu Odluci 2014/145/ZVSP unosi koji se odnose na osobe i subjekte navedene u nastavku zamjenjuju se sljedećim unosima:

               Osobe

                           Ime

                           Identifikacijski podaci

                           Obrazloženje

                           Datum uvrštenja

                           „4.

                           Denis Valentinovich BEREZOVSKIY
                           (Денис Валентинович БЕРЕЗОВСКИЙ)
                           Denys Valentynovych BEREZOVSKYY
                           (Денис Валентинович БЕРЕЗОВСЬКИЙ)

                           Spol: muški
                           Datum rođenja: 15.7.1974.
                           Mjesto rođenja: Harkiv, Ukrajinski SSR (sada Ukrajina)

                           Berezovskiy je 1. ožujka 2014. imenovan zapovjednikom ukrajinske mornarice, no zatim je položio prisegu krimskim oružanim snagama i tako prekršio svoju prisegu položenu ukrajinskoj mornarici.
                           Bio je zamjenik zapovjednika crnomorske flote Ruske Federacije do listopada 2015.
                           Zamjenik zapovjednika pacifičke flote Ruske Federacije i viceadmiral.

                           17.3.2014.

                           8.

                           Sergey Pavlovych TSEKOV
                           (Сергей Павлович ЦЕКОВ)
                           Serhiy Pavlovych TSEKOV
                           (Сергiй Павлович ЦЕКОВ)

                           Spol: muški
                           Datum rođenja: 28.9.1953. ili 28.8.1953.
                           Mjesto rođenja: Simferopolj, Ukrajina

                           Kao potpredsjednik Verhovne Rade Krima Cekov je zajedno sa Sergejem Aksjonovim pokrenuo nezakonito raspuštanje vlade Autonomne Republike Krima (ARC). U taj je pothvat uvukao Vladimira Konstantinova prijeteći mu razrješenjem. Javno je priznao da su članovi parlamenta na Krimu pokrenuli pozivanje ruskih vojnika na preuzimanje Verhovne Rade Krima. On je bio jedan od prvih krimskih vođa koji je javno zatražio pripajanje Krima Rusiji.
                           Član Vijeća federacije Ruske Federacije iz takozvane „Republike Krima” od 2014., ponovno imenovan u rujnu 2019. Član Vijeća Odbora federacije za vanjske poslove.

                           17.3.2014.

                           17.

                           Sergei Vladimirovich ZHELEZNYAK
                           (Сергей Владимирович ЖЕЛЕЗНЯК)

                           Spol: muški
                           Datum rođenja: 30.7.1970.
                           Mjesto rođenja: Sankt Peterburg (bivši Lenjingrad), Ruska Federacija

                           Bivši zamjenik predsjednika državne Dume Ruske Federacije.
                           Aktivno je podržavao upotrebu ruskih oružanih snaga u Ukrajini i pripajanje Krima. Osobno je bio na čelu demonstracija za podršku upotrebe ruskih oružanih snaga u Ukrajini.
                           Bivši zamjenik predsjednika i bivši član Odbora državne Dume za međunarodne poslove.
                           Član predsjedništva Općeg vijeća stranke Ujedinjena Rusija.

                           17.3.2014.

                           19.

                           Aleksandr Viktorovich VITKO
                           (Александр Викторович ВИТКО)

                           Spol: muški
                           Datum rođenja: 13.9.1961.
                           Mjesto rođenja: Vitebsk, Bjelaruski SSR (sada Bjelarus)

                           Bivši zapovjednik crnomorske flote, admiral.
                           Odgovoran za zapovijedanje ruskim snagama koje su okupirale ukrajinski suvereni teritorij.
                           Bivši načelnik stožera i prvi zamjenik glavnog zapovjednika ruske mornarice.

                           17.3.2014.

                           27.

                           Alexander Mihailovich NOSATOV
                           (Александр Михайлович НОСАТОВ)

                           Spol: muški
                           Datum rođenja: 27.3.1963.
                           Mjesto rođenja: Sevastopolj, Ukrajinski SSR (sada Ukrajina)

                           Bivši zapovjednik crnomorske flote, kontraadmiral.
                           Odgovoran za zapovijedanje ruskim snagama koje su okupirale ukrajinski suvereni teritorij.
                           Trenutačno admiral, načelnik glavnog stožera ruske mornarice.

                           21.3.2014.

                           32.

                           General pukovnik Igor Nikolaevich (Mykolayovich) TURCHENYUK
                           (Игорь Николаевич ТУРЧЕНЮК)

                           Spol: muški
                           Datum rođenja: 5.12.1959.
                           Mjesto rođenja: Oš, Kirgiski SSR (sada Kirgistan)

                           Bivši stvarni zapovjednik ruskih postrojbi raspoređenih na terenu na nezakonito pripojenom Krimu (koje Rusija i dalje službeno naziva „lokalnim postrojbama za samoobranu”). Bivši zamjenik zapovjednika južnog vojnog okruga.
                           Načelnik južnog okruga ruske nacionalne garde.

                           21.3.2014.

                           37.

                           Sergei Ivanovich MENYAILO
                           (Сергей Иванович МЕНЯЙЛО)

                           Spol: muški
                           Datum rođenja: 22.8.1960.
                           Mjesto rođenja: Alagir, Autonomni Sjevernoosetijski SSR, RSFSR (sada Ruska Federacija)

                           Bivši guverner ukrajinskog pripojenog grada Sevastopolja.
                           Bivši opunomoćeni predstavnik predsjednika Ruske Federacije u sibirskom federalnom okrugu. Član Vijeća sigurnosti Ruske Federacije.
                           Čelnik Sjeverne Osetije od 19. rujna 2021.

                           29.4.2014.

                           38.

                           Olga Fyodorovna KOVITIDI
                           (Ольга Фёдоровна КОВИТИДИ)

                           Spol: ženski
                           Datum rođenja: 7.5.1962.
                           Mjesto rođenja: Simferopolj, Ukrajinski SSR (sada Ukrajina)

                           Članica Vijeća Ruske Federacije iz pripojene Autonomne Republike Krima od 2014., ponovno izabrana 2019.
                           Članica Odbora Vijeća federacije za ustavno zakonodavstvo i izgradnju države.

                           29.4.2014.

                           50.

                           Vladimir Anatolievich SHAMANOV
                           (Владимир Анатольевич ШАМАНОВ)

                           Spol: muški
                           Datum rođenja: 15.2.1957.
                           Mjesto rođenja: Barnaul, Ruska Federacija

                           Bivši zapovjednik ruskih zračnih snaga, general pukovnik. U svojoj visokoj funkciji odgovoran je za raspoređivanje ruskih zračnih snaga na Krimu.
                           Bivši predsjednik Odbora za obranu državne Dume Ruske Federacije. Zastupnik u državnoj Dumi, Odbor za razvoj civilnog društva.

                           12.5.2014.

                           60.

                           Natalia Vladimirovna POKLONSKAYA
                           (Наталья Владимировна ПОКЛОНСКАЯ)

                           Spol: ženski
                           Datum rođenja: 18.3.1980.
                           Mjesto rođenja: Mihajlovka, Vorošilovgradska oblast, Ukrajinski SSR ili Jevpatorija, Ukrajinski SSR (sada Ukrajina)

                           Zastupnica u državnoj Dumi izabrana iz nezakonito pripojene Autonomne Republike Krima.
                           Bivša tužiteljica takozvane „Republike Krima”. Aktivno je provodila rusko pripojenje Krima.
                           Bivša zamjenica predsjednika Odbora za međunarodne poslove, članica Povjerenstva za istragu o vanjskom uplitanju u unutarnje poslove Ruske Federacije, članica Odbora za sigurnost i borbu protiv korupcije državne Dume Ruske Federacije. Na položaju veleposlanice u diplomatskom zboru Ruske Federacije.

                           12.5.2014.

                           62.

                           Aleksandr Yurevich BORODAI
                           (Александр Юрьевич БОРОДАЙ)

                           Spol: muški
                           Datum rođenja: 25.7.1972.
                           Mjesto rođenja: Moskva, Ruska Federacija

                           Bivši takozvani „predsjednik vlade Narodne Republike Donjecka”, kao takav odgovoran za separatistička „vladina” djelovanja takozvane „vlade Narodne Republike Donjecka” (npr. 8. srpnja 2014. izjavio je „naša vojska provodi posebnu operaciju protiv ukrajinskih ‚fašista’”), potpisnik Memoranduma o razumijevanju o „uniji Novorusija”. I dalje aktivno podupire separatistička djelovanja ili politike; na čelu je „Unije dragovoljaca Donbasa”.
                           Predsjednik upravnog odbora Unije dragovoljaca Donbasa. Aktivno uključen u novačenje i obuku „dragovoljaca” poslanih na bojište u Donbasu.
                           Zastupnik u državnoj Dumi od rujna 2021. U listopadu 2021. izjavio je da su separatističke snage u istočnoj Ukrajini „ruske snage”.

                           12.7.2014.

                           65.

                           Alexander KHRYAKOV
                           Aleksandr Vitalievich KHRYAKOV
                           (Александр Витальевич ХРЯКОВ)
                           Oleksandr Vitaliyovych KHRYAKOV
                           (Олександр Вiталiйович ХРЯКОВ)

                           Spol: muški
                           Datum rođenja: 6.11.1958.
                           Mjesto rođenja: Donjeck, Ukrajina

                           Bivši takozvani „ministar za informiranje i masovne komunikacije Narodne Republike Donjecka”. Trenutačno član Odbora za proračun, financije i gospodarsku politiku takozvanog „Narodnog vijeća”„Narodne Republike Donjecka”. I dalje aktivno podupire separatistička djelovanja u istočnoj Ukrajini.

                           12.7.2014.

                           66.

                           Marat Faatovich BASHIROV
                           (Марат Фаатович БАШИРОВ)

                           Spol: muški
                           Datum rođenja: 20.1.1964.
                           Mjesto rođenja: Iževsk, Ruska Federacija

                           Bivši takozvani „predsjednik Vijeća ministara Narodne Republike Luganska”, potvrđen 8. srpnja 2014.
                           Odgovoran za separatistička „vladina” djelovanja takozvane „vlade Narodne Republike Luganska”.
                           Trenutačno politolog na Institutu za upravljanje komunikacijama i direktor Centra za proučavanje problema međunarodnih režima sankcija.
                           Nastavlja aktivnosti podupiranja separatističkih struktura takozvane „Narodne Republike Luganska”.

                           12.7.2014.

                           77.

                           Boris Vyacheslavovich GRYZLOV
                           (Борис Вячеславович ГРЫЗЛОВ)

                           Spol: muški
                           Datum rođenja: 15.12.1950.
                           Mjesto rođenja: Vladivostok, Ruska Federacija

                           Bivši stalni član Vijeća sigurnosti Ruske Federacije. Kao član Vijeća sigurnosti koje pruža savjete i koordinira nacionalna sigurnosna pitanja, bio je umiješan u oblikovanje politike ruske vlade kojom se ugrožavaju teritorijalna cjelovitost, suverenitet i neovisnost Ukrajine.
                           I dalje je predsjednik Vrhovnog vijeća stranke Ujedinjena Rusija i opunomoćeni predstavnik Ruske Federacije u Kontaktnoj skupini za rješavanje situacije u Ukrajini.
                           Predsjednik upravnog odbora poduzeća u državnom vlasništvu „Tactical Missiles Corporation JSC”.

                           25.7.2014.

                           79.

                           Mikhail Vladimirovich DEGTYARYOV/DEGTYAREV
                           (Михаил Владимирович ДЕГТЯРËВ)

                           Spol: muški
                           Datum rođenja: 10.7.1981.
                           Mjesto rođenja: Kujbišev (Samara), Ruska Federacija

                           Bivši zastupnik u državnoj Dumi.
                           Kao zastupnik u Dumi najavio je otvaranje „de facto veleposlanstva” nepriznate takozvane „Narodne Republike Donjecka” u Moskvi, doprinosi podrivanju ili ugrožavanju teritorijalne cjelovitosti, suvereniteta i neovisnosti Ukrajine.
                           Bivši predsjednik Odbora za pitanja tjelesnog odgoja, sporta i mladih ruske državne Dume.
                           Od 19. rujna 2021. guverner Habarovskoga kraja.
                           Od 6. veljače 2021. koordinator regionalnog ogranka Liberalne demokratske stranke Rusije.

                           25.7.2014.

                           84.

                           Fyodor Dmitrievich BEREZIN
                           (Фëдор Дмитриевич БЕРЕЗИН)
                           Fedir Dmytrovych BEREZIN
                           (Федiр Дмитрович БЕРЕЗIН)

                           Spol: muški
                           Datum rođenja: 7.2.1960.
                           Mjesto rođenja: Donjeck, Ukrajina

                           Bivši takozvani „zamjenik ministra obrane” takozvane „Narodne Republike Donjecka”. Povezan je s Igorom Strelkovim/Girkinom, koji je odgovoran za djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine. Preuzimanjem te funkcije i djelovanjem u tom svojstvu Berezin je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine. I dalje aktivno podupire separatistička djelovanja ili politike. Član takozvanog „Narodnog vijeća”„Narodne Republike Donjecka”. Aktualni predsjednik upravnog odbora Saveza pisaca DNR-a.

                           25.7.2014.

                           98.

                           Miroslav Vladimirovich RUDENKO
                           (Мирослав Владимирович РУДЕНКО)
                           Myroslav Volodymyrovych RUDENKO
                           (Мирослав Володимирович РУДЕНКО)

                           Spol: muški
                           Datum rođenja: 21.1.1983.
                           Mjesto rođenja: Debalceve, Ukrajina

                           Povezan s „Narodnim paravojnim snagama Donbasa”. Izjavio je među ostalim da će one svoju borbu nastaviti u ostatku zemlje. Rudenko je stoga podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine. Član Odbora za obrazovanje, znanost i kulturu takozvanog „Narodnog vijeća Narodne Republike Donjecka”.

                           12.9.2014.

                           108.

                           Vladimir Abdualiyevich VASILYEV
                           (Владимир Абдуалиевич ВАСИЛЬЕВ)

                           Spol: muški
                           Datum rođenja: 11.8.1949.
                           Mjesto rođenja: Klin, Moskovska oblast, Ruska Federacija

                           Bivši zamjenik predsjednika državne Dume. Dana 20. ožujka 2014. glasovao je za Nacrt federalnog ustavnog zakona „o primanju ‚Republike Krima’ u Rusku Federaciju i o stvaranju novih federalnih entiteta u okviru Ruske Federacije –‚Republike Krima’ i Federalnog grada Sevastopolja”.
                           Bivši čelnik Republike Dagestana. Bivši savjetnik predsjednika Ruske Federacije.
                           Zastupnik u državnoj Dumi i vođa frakcije Ujedinjene Rusije u državnoj Dumi.

                           12.9.2014.

                           114.

                           Igor Vladimirovich LEBEDEV
                           (Игорь Владимирович ЛЕБЕДЕВ)

                           Spol: muški
                           Datum rođenja: 27.9.1972.
                           Mjesto rođenja: Moskva, Ruska Federacija

                           Bivši zastupnik u državnoj Dumi. Bivši zamjenik predsjednika, državna Duma. Dana 20. ožujka 2014. glasovao je za Nacrt federalnog ustavnog zakona „o primanju ‚Republike Krima’ u Rusku Federaciju i o stvaranju novih federalnih entiteta u okviru Ruske Federacije –‚Republike Krima’ i Federalnog grada Sevastopolja”.

                           12.9.2014.

                           119.

                           Alexander Mikhailovich BABAKOV
                           (Aлександр Михайлович БАБАКОВ)

                           Spol: muški
                           Datum rođenja: 8.2.1963.
                           Mjesto rođenja: Kišinjev, Moldovski SSR (sada Republika Moldova)

                           Bivši član Vijeća federacije Ruske Federacije. Član Odbora za vanjske poslove. Istaknuti je član „Ujedinjene Rusije” i poduzetnik s velikim ulaganjima u Ukrajini i na Krimu.
                           Dana 20. ožujka 2014. glasovao je za Nacrt federalnog ustavnog zakona „o primanju ‚Republike Krima’ u Rusku Federaciju i o stvaranju novih federalnih entiteta u okviru Ruske Federacije –‚Republike Krima’ i Federalnog grada Sevastopolja”.
                           Nakon spajanja političkih stranaka „Pravedna Rusija”, „Za istinu” i „Patrioti Rusije” Babakov je postao tajnik predsjedništva Središnjeg vijeća spojenog subjekta.
                           Zastupnik u državnoj Dumi, član povjerenstava za energetiku, potporu MSP-ovima, poslove Zajednice neovisnih država (ZND), euroazijske integracije i potporu sunarodnjacima.

                           12.9.2014.

                           121.

                           Oleg Konstantinovich AKIMOV (također poznat kao Oleh AKIMOV)
                           (Олег Константинович АКИМОВ)
                           Oleh Kostiantynovych AKIMOV
                           (Олег Костянтинович АКIМОВ)

                           Spol: muški
                           Datum rođenja: 15.9.1981.
                           Mjesto rođenja: Lugansk, Ukrajina

                           Zamjenik člana „Gospodarske unije Luganska” u „Nacionalnom vijeću Narodne Republike Luganska”. Bio je kandidat na takozvanim „izborima”2. studenoga 2014. za funkciju takozvanog „čelnika”„Narodne Republike Luganska”. Tim „izborima” prekršilo se ukrajinsko pravo te su stoga bili nezakoniti. Bivši „čelnik” takozvanog „Saveza sindikata”. Član takozvanog „Narodnog vijeća Narodne Republike Luganska”. Aktualni predsjednik upravnog odbora međuregionalne javne organizacije „Unija Luganskih zajednica”, predstavnik odbora za integraciju „Rusija-Donbas”.
                           Preuzimanjem te funkcije i djelovanjem u tom svojstvu te službenim sudjelovanjem kao kandidat na nezakonitim „izborima” aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Aktivno podupire djelovanja ili politike kojima se podrivaju teritorijalna cjelovitost, suverenitet i neovisnost Ukrajine.

                           29.11.2014.

                           131.

                           Yevgeniy Vyacheslavovich ORLOV (također poznat kao Yevhen Vyacheslavovych ORLOV)
                           (Евгений Вячеславович ОРЛОВ)

                           Spol: muški
                           Datum rođenja: 10.5.1980. ili 21.10.1983.
                           Mjesto rođenja: Snižne, Donjecka oblast, Ukrajina
                           г. Снежное, Донецкой области, Украина

                           Bivši član „Nacionalnog vijeća” takozvane „Narodne Republike Donjecka”. Bivši predsjednik javnog pokreta „Slobodni Donbas”.
                           Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Bivši zamjenik predsjednika Odbora za industriju i trgovinu Nacionalne skupštine DPR-a.

                           29.11.2014.

                           137.

                           Eduard Aleksandrovich BASURIN
                           (Эдуард Александрович БАСУРИН)
                           Eduard Oleksandrovych BASURIN
                           (Едуард Олександрович БАСУРIН)

                           Spol: muški
                           Datum rođenja: 27.6.1966.
                           Mjesto rođenja: Donjeck, Ukrajina

                           Glasnogovornik i zamjenik vođe „narodnih paravojnih snaga” takozvane „Narodne Republike Donjecka”.
                           Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Zamjenik voditelja i službeni predstavnik „Odjela za narodne paravojne snage DPR-a”.

                           16.2.2015.

                           140.

                           Sergey Yurevich KUZOVLEV (također poznat kao IGNATOV, TAMBOV)
                           (КУЗОВЛЕВ Сергей Юрьевич (također poznat kao Сергей; ИГНАТОВ, ТAMБOB))

                           Spol: muški
                           Datum rođenja: 7.1.1967.
                           Mjesto rođenja: Mičurinsk, Tambovska oblast, Ruska Federacija
                           Мичуринск, Тамбовская область, Российская Федерация

                           Bivši takozvani glavni zapovjednik narodnih paravojnih snaga „Narodne Republike Luganska”.
                           Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Bivši zapovjednik 8. armije ruskih oružanih snaga. Šef kabineta i prvi zamjenik zapovjednika ruskog južnog vojnog okruga.

                           16.2.2015.

                           149.

                           Andrei Valeryevich KARTAPOLOV
                           (Андрей Валерьевич КАРТAПOЛOВ)

                           Spol: muški
                           Datum rođenja: 9.11.1963.
                           Mjesto rođenja: bivša Njemačka Demokratska Republika

                           Bivši zapovjednik zapadnog vojnog okruga. Bivši ravnatelj Glavnog odjela za operacije i zamjenik načelnika Glavnog stožera Oružanih snaga Ruske Federacije. Aktivno sudjelovao u oblikovanju i provedbi vojne kampanje ruskih snaga u Ukrajini.
                           Prema utvrđenim aktivnostima glavnog stožera provođenjem operativne kontrole nad oružanim snagama aktivno je sudjelovao u oblikovanju i provedbi politike ruske vlade kojom se ugrožavaju teritorijalna cjelovitost, suverenitet i neovisnost Ukrajine.
                           Bivši zamjenik ministra obrane.
                           Zastupnik u državnoj Dumi od 19. rujna 2021.

                           16.2.2015.

                           152.

                           Ruslan Ismailovich BALBEK
                           (Руслан Исмаилович БАЛЬБЕК)

                           Spol: muški
                           Datum rođenja: 28.8.1977.
                           Mjesto rođenja: Bekabad, Uzbekistanski SSR (sada Uzbekistan)

                           Bivši zastupnik u državnoj Dumi izabran iz nezakonito pripojene Autonomne Republike Krima.
                           Bivši zamjenik predsjednika Odbora Dume za etnička pitanja.
                           Balbek je 2014. imenovan zamjenikom predsjednika Vijeća ministara takozvane „Republike Krima” i u tom je svojstvu radio na integraciji nezakonito pripojenog Krimskog poluotoka u Rusku Federaciju, za što je nagrađen medaljom „za obranu Republike Krima”. Pripojenje Krima podržavao je u javnim istupima, među ostalim svojim profilom na internetskoj stranici (krimskog ogranka) stranke Ujedinjena Rusija te u novinskom članku objavljenom na internetskoj stranici NTV-a 3. srpnja 2016.

                           9.11.2016.

                           154.

                           Dmitry Anatolievich BELIK
                           (Дмитрий Анатольевич БЕЛИК)

                           Spol: muški
                           Datum rođenja: 17.10.1969.
                           Mjesto rođenja: Kular, Ust-Janski okrug, Autonomni Jakutski SSR (sada Ruska Federacija)

                           Zastupnik u državnoj Dumi izabran iz nezakonito pripojenog grada Sevastopolja.
                           Član Odbora Dume za međunarodne poslove.
                           Kao član gradske uprave Sevastopolja u veljači i ožujku 2014. podržavao je djelovanja takozvanog „narodnog gradonačelnika” Alekseja Čalija. Javno je priznao da je sudjelovao u događajima koji su doveli do nezakonitog pripojenja Krima i Sevastopolja 2014., a što je on javno podržavao, među ostalim na svojoj osobnoj internetskoj stranici i u intervjuu koji je 21. veljače 2016. objavljen na internetskoj stranici nation-news.ru.
                           Za svoje sudjelovanje u pripajanju odlikovan je ruskim državnim odlikovanjem drugog reda „za zasluge prema domovini”.

                           9.11.2016.

                           155.

                           Andrei Dmitrievich KOZENKO
                           (Андрей Дмитриевич КОЗЕНКО)

                           Spol: muški
                           Datum rođenja: 3.8.1981.
                           Mjesto rođenja: Simferopolj, Ukrajinski SSR (sada Ukrajina)

                           Bivši zastupnik u državnoj Dumi izabran iz nezakonito pripojene Autonomne Republike Krima.
                           Bivši član Odbora Dume za financijska tržišta.
                           Kozenko je u ožujku 2014. imenovan zamjenikom predsjednika Državnog vijeća takozvane „Republike Krima”. Javno je priznao da je sudjelovao u događajima koji su doveli do nezakonitog pripojenja Krima i Sevastopolja 2014., a što je on javno podržavao, među ostalim u intervjuu koji je 12. ožujka 2016. objavljen na internetskoj stranici gazetacrimea.ru. Za njegovo sudjelovanje u pripajanju lokalna „tijela” odlikovala su ga medaljom „za obranu Republike Krima”.

                           9.11.2016.

                           156.

                           Svetlana Borisovna SAVCHENKO
                           (Светлана Борисовна САВЧЕНКО)

                           Spol: ženski
                           Datum rođenja: 24.6.1965.
                           Mjesto rođenja: Bilohirsk, Ukrajinski SSR (sada Ukrajina)

                           Bivša zastupnica u državnoj Dumi izabrana iz nezakonito pripojene Autonomne Republike Krima.
                           Bivša članica Odbora Dume za kulturu.
                           Od 2012. članica je Vrhovnog vijeća Autonomne Republike Krima, a od ožujka 2014. podržavala je integraciju nezakonito pripojenih Krima i Sevastopolja u Rusku Federaciju. U rujnu 2014. Savčenko je izabrana u Državno vijeće takozvane „Republike Krima”. U brojnim je prilikama u javnim istupima branila nezakonito pripojenje Krima i Sevastopolja, među ostalim u intervjuima objavljenima na internetskoj stranici c-pravda.ru 2. travnja 2016. i 20. kolovoza 2016. U 2014. odlikovana je ruskim državnim odlikovanjem drugog reda „za dužnost prema domovini”, a u 2015. „tijela”„Republike Krima” dodijelila su joj odlikovanje za „odanu dužnost”.

                           9.11.2016.

                           157.

                           Pavel Valentinovich SHPEROV
                           (Павел Валентинович ШПЕРОВ)

                           Spol: muški
                           Datum rođenja: 4.7.1971.
                           Mjesto rođenja: Simferopolj, Ukrajinski SSR (sada Ukrajina)

                           Bivši zastupnik u državnoj Dumi izabran iz nezakonito pripojene Autonomne Republike Krima.
                           Bivši član Odbora Dume za pitanja Zajednice nezavisnih država (ZND), euroazijske integracije i veze sa sunarodnjacima.
                           U rujnu 2014. Šperov je izabran u Državno vijeće takozvane „Republike Krima”.
                           Javno je priznao, među ostalim i u intervjuu objavljenom na internetskoj stranici ldpr-rk.ru 3. rujna 2016., svoju ulogu u događajima 2014. koji su doveli do nezakonitog pripojenja Krima i Sevastopolja, a posebno svoju ulogu u organizaciji nezakonitog referenduma o nezakonitom pripojenju tog poluotoka.

                           9.11.2016.

                           162.

                           Inna Nikolayevna GUZEYEVA
                           (Инна Николаевна ГУЗЕЕВА)
                           Inna Nikolayevna GUZEEVA
                           (Инна Николаевна ГУЗЕЕВА)
                           Inna Mykolayivna HUZIEIEVA
                           (Iнна Миколаївна ГУЗЄЄВА)

                           Spol: ženski
                           Datum rođenja: 20.5.1971.
                           Mjesto rođenja: Krim, Ukrajina

                           Zamjenica predsjednika krimskog izbornog povjerenstva. U tom svojstvu sudjelovala je u organizaciji ruskih predsjedničkih izbora održanih 18. ožujka 2018., regionalnih i lokalnih izbora održanih 8. rujna 2019. i izbora za državnu Dumu održanih u rujnu 2021. u nezakonito pripojenima Krimu i Sevastopolju i na taj način aktivno podupirala i provodila politike kojima se podrivaju teritorijalna cjelovitost, suverenitet i neovisnost Ukrajine.

                           14.5.2018.

                           163.

                           Natalya Ivanovna BEZRUCHENKO/Natalia Ivanovna BEZRUCHENKO
                           (Наталья Ивановна БЕЗРУЧЕНКО)
                           Nataliya Ivanivna BEZRUCHENKO
                           (Наталiя Iванiвна БЕЗРУЧЕНКО)

                           Spol: ženski
                           Datum rođenja: 22.8.1979.
                           Mjesto rođenja: Simferopolj, Krim, Ukrajina

                           Tajnica krimskog izbornog povjerenstva. U tom svojstvu sudjelovala je u organizaciji ruskih predsjedničkih izbora održanih 18. ožujka 2018., regionalnih i lokalnih izbora održanih 8. rujna 2019. i izbora za državnu Dumu održanih u rujnu 2021. u nezakonito pripojenima Krimu i Sevastopolju i na taj način aktivno podupirala i provodila politike kojima se podrivaju teritorijalna cjelovitost, suverenitet i neovisnost Ukrajine.

                           14.5.2018.

                           167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНЯКОВА)
                           Olga Valeriyivna POZDNYAKOVA
                           (Ольга Валерiївна ПОЗДНЯКОВА)

                           Spol: ženski
                           Datum rođenja: 30.3.1982.
                           Mjesto rođenja: Šahti, Rostovska oblast, SSSR (sada Ruska Federacija)

                           Bivša „predsjednica”„Središnjeg izbornog povjerenstva” takozvane „Narodne Republike Donjecka”. U tom svojstvu sudjelovala je u organizaciji takozvanih „izbora” održanih 11. studenoga 2018. u takozvanoj „Narodnoj Republici Donjecku” i na taj način aktivno podupirala i provodila djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Bivša načelnica Uprave za unutarnju politiku u okviru administracije takozvanog „čelnika Narodne Republike Donjecka”.

                           10.12.2018.

                           183.

                           Aleksandr Vladimirovich DVORNIKOV
                           (Александр Владимирович ДВОРНИКОВ)

                           Spol: muški Datum rođenja: 22.8.1961.
                           Mjesto rođenja: Usurijsk, Primorski kraj, Ruska Federacija

                           Zapovjednik južnog vojnog okruga ruskih oružanih snaga, general i osoba odgovorna za vojne snage u regiji, među ostalim na ilegalno pripojenom Krimu i u ilegalnom pripojenom Sevastopolju. U tom svojstvu bio je odgovoran za djelovanja crnomorske flote i drugih vojnih snaga Ruske Federacije protiv Ukrajine 25. studenoga 2018., kojima je ukrajinskim plovilima spriječen pristup njihovoj obali na Azovskome moru, što predstavlja podrivanje teritorijalne cjelovitosti i suverenosti Ukrajine te podrivanje sigurnosti Ukrajine sprečavanjem kretanja i operativnosti ukrajinskih vojnih brodova.
                           Tim je djelovanjima poduprta i konsolidacija nezakonitog pripojenja Krimskog poluotoka Ruskoj Federaciji.

                           15.3.2019.

                           184.

                           Sergei Andreevich DANILENKO
                           (Сергей Андреевич ДАНИЛЕНКО)

                           Spol: muški
                           Datum rođenja: 14.3.1960.
                           Mjesto rođenja: Krasnodar, SSSR (sada Ruska Federacija)

                           Bivši predsjednik sevastopoljskog izbornog povjerenstva. U tom svojstvu sudjelovao je u organizaciji lokalnih izbora 8. rujna 2019. u nezakonito pripojenom gradu Sevastopolju i na taj način aktivno podupirao djelovanja i provodio politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           28.1.2020.

                           185.

                           Lidia Aleksandrovna BASOVA
                           (Лидия Александровна БАСОВА)
                           Lidiya Oleksandrivna BASOVA
                           (Лiдiя Олександрiвна БАСОВА)

                           Spol: ženski
                           Datum rođenja: 1972.

                           Bivša zamjenica predsjednika sevastopoljskog izbornog povjerenstva. U tom svojstvu sudjelovala je u organizaciji lokalnih izbora 8. rujna 2019. u nezakonito pripojenom gradu Sevastopolju i na taj način aktivno podupirala djelovanja i provodila politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           28.1.2020.

                           192.

                           Leonid Kronidovich RYZHENKIN
                           (Леонид Кронидович РЫЖЕНЬКИН)

                           Spol: muški
                           Datum rođenja: 10.11.1967.
                           Mjesto rođenja: nepoznato
                           Broj putovnice: 722706177 (u 2015.)

                           Bivši zamjenik glavnog direktora za infrastrukturne projekte u društvu Stroigazmontazh (SGM) koji je od 2015. nadzirao izgradnju mosta preko tjesnaca Kerč (uključujući željeznički dio mosta), koji povezuje Rusiju i nezakonito pripojeni Krimski poluotok. On stoga podupire konsolidaciju pripojenja nezakonito pripojenog Krimskog poluotoka Ruskoj Federaciji, čime se dodatno podrivaju teritorijalna cjelovitost, suverenitet i neovisnost Ukrajine.

                           1.10.2020.”

               Subjekti

                           Ime

                           Identifikacijski podaci

                           Obrazloženje

                           Datum uvrštenja

                           „1.

                           Državno unitarno poduzeće „Republike Krima”„Chernomorneftegaz”
                           (ranije poznato kao PJSC „Chernomorneftegaz”)

                           Prospekt Kirov 52, Simferopolj, Krim, Ukrajina 295000
                           пр. Кирова 52, г. Симферополь, Крым, Украина 295000
                           Telefonski broj:
                           +7 (3652) 66-70-00
                           +7 (3652) 66-78-00
                           http://gas.crimea.ru/
                           office@chernomorneftegaz.ru
                           Registracijski broj: 1149102099717

                           „Parlament Krima” donio je 17. ožujka 2014. rezoluciju o zapljeni imovine poduzeća Chernomorneftegaz u ime „Republike Krima”. Krimske „vlasti” na taj su način poduzeće efektivno konfiscirale. Ponovno je registrirano 29. studenoga 2014. kao državno unitarno poduzeće „Republike Krima”„Chernomorneftegaz” (Государственное унитарное предприятие „Республики Крым”„Черноморнефтегаз”). Osnivač: Ministarstvo goriva i energetike „Republike Krima” (Министерство топлива и энергетики „Республики Крым”).

                           12.5.2014.

                           19.

                           Federalna državna proračunska institucija za znanost i istraživanja „Sveruski nacionalni znanstveni institut za vinogradarstvo i proizvodnju vina ‚Magarach’ Ruske akademije znanosti”
                           Федеральное государственное бюджетное учреждение науки „Всероссийский национальный научно-исследовательский институт виноградарства и виноделия ‚Магарач’ РАН”
                           (Ranije poznato kao Državno unitarno poduzeće „Republike Krima””Nacionalni institut za vino ‚Magarach’”
                           Ranije poznato kao „Državno poduzeće ‚Magarach’ nacionalnog instituta za vino”
                           Государственное предприятие Агрофирма „Магарач” Национального института винограда и вина „Магарач”
                           Gosudarstvenoye predpriyatiye Agrofirma „Magarach” nacionalnogo instituta vinograda i vina „Magarach”)

                           298600, Kirova ulica 31, Jalta, Krim, Ukrajina
                           298600, ул. Кирова, 31, г. Ялта, Крым, Украина
                           priemnaya@magarach-institut.ru
                           www.magarach-institut.ru
                           +7(3654) 32-05-91
                           Registracijski broj: 1159102130857

                           Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 1991-6/14 „O izmjenama Rezolucije Državnog vijeća ‚Republike Krima’” od 26. ožujka 2014. br. 1836-6/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području ‚Republike Krima’” u kojoj je proglasilo prisvajanje imovine koja pripada državnom poduzeću „Gosudarstvenoye predpriyatiye Agrofirma ‚Magarach’ nacionalnogo instituta vinograda i vina ‚Magarach’” u ime „Republike Krima”. Krimske „vlasti” na taj su način poduzeće efektivno konfiscirale.
                           Ponovno registrirano 15. siječnja 2015. kao „Državno unitarno poduzeće ‚Republike Krima’ Nacionalni institut za vino ‚Magarach’”.
                           (Государственное бюджетное учреждение „Республики Крым””Национальный научно-исследовательский институт винограда и вина ‚Магарач’”). Osnivač: Ministarstvo poljoprivrede „Republike Krima” (Министерство сельского хозяйства „Республики Крым”).
                           Državno unitarno poduzeće „Republike Krima””Nacionalni institut za vino ‚Magarach’” pretvoreno je 9. veljače 2015. u federalni proračunski znanstveni institut „Sveruski znanstveno-istraživački institut za vinogradarstvo i proizvodnju vina ‚Magarach’” Ruske akademije znanosti.

                           25.7.2014.

                           20.

                           Dioničko društvo „Tvornica pjenušca ‚Novy Svet’”
                           Aкционерное общество „Завод шампанских вин ‚Новый Свет’”
                           Ranije poznato kao državno unitarno poduzeće „Republike Krima”„Tvornica pjenušca ‚Novy Svet’”
                           Государственное унитарное предприятие Республики Крым „Завод шампанских вин ‚Новый Свет’”
                           Gosudarstvennoye unitarnoye predpriyatiye Respubliki Krym „Zavod shampanskykh vin ‚Novy Svet’” i kao „državno poduzeće Tvornica pjenušca ‚Novy Svet’”
                           Государственное предприятие Завод шампанских вин „Новый свет” (Gosudarstvenoye predpriyatiye Zavod shampanskykh vin „Novy Svet”)

                           298032, Krim, Sudak, Novy Svet, Ulica Šalapina 1.
                           298032, Крым, г. Судак, пгт. Новый Свет, ул. Шаляпина, д. 1
                           +7-(365) 663-35-00
                           +7-(365) 663-35-22
                           +7-978-914- 00-10
                           http://nsvet-crimea.ru/
                           Registracijski broj: 1179102021460

                           Vlasništvo nad subjektom preneseno je protivno ukrajinskom pravu. „Predsjedništvo parlamenta Krima” donijelo je 9. travnja 2014. odluku br. 1991-6/14 „O izmjenama Rezolucije Državnog vijeća ‚Republike Krima’” od 26. ožujka 2014. br. 1836-6/14 „O nacionalizaciji vlasništva poduzeća, institucija i organizacija poljoprivredno-industrijskih kompleksa smještenih na području ‚Republike Krima’” u kojoj je proglasilo prisvajanje imovine koja pripada državnom poduzeću „Zavod shampanskykh vin ‚Novy Svet’” u ime „Republike Krima”.
                           Krimske „vlasti” na taj su način poduzeće efektivno konfiscirale. Ponovno je registrirano 4. siječnja 2015. kao državno unitarno poduzeće „Republike Krima””Tvornica pjenušca ‚Novy Svet’” (Государственное унитарное предприятие Республики Крым „Завод шампанских вин ‚Новый Свет’”). Osnivač: Ministarstvo poljoprivrede „Republike Krima” (Министерство сельского хозяйства Республики Крым).
                           Ponovno registrirano nakon reorganizacije 29. kolovoza 2017. kao dioničko društvo „Tvornica pjenušca ‚Novy Svet’” (Aкционерное общество „Завод шампанских вин ‚Новый Свет’”). Osnivač: Ministarstvo za zemljišne i imovinske odnose „Republike Krima” (Министерство земельных и имущественных отношений Республики Крым).

                           25.7.2014.

                           25.

                           Javni pokret „Mir regiji Lugansk” (Mir Luganschine) Общественное движение „Мир Луганщине”

                           https://mir-lug.info/
                           Adresa: Ulica Karla Marxa 7, Lugansk, Ukrajina
                           улица Карла Маркса, 7, г. Луганск, Украина
                           info@mir-lug.info

                           Javna „organizacija” koja je 2. studenoga 2014. i 11. studenoga 2018. predstavila kandidate na takozvanim „izborima” takozvane „Narodne Republike Luganska”. Tim „izborima” krši se ukrajinsko pravo te su stoga nezakoniti. Od 17. veljače 2018. predsjednik organizacije jest Leonid PASEČNIK te je stoga povezan s osobom koju je Vijeće uvrstilo na popis.
                           Službenim sudjelovanjem u nezakonitim „izborima” aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           29.11.2014.

                           26.

                           Javni pokret „Slobodni Donbas” (također poznat kao „Svobodny Donbass”) Общественное движение „Свободньιй Донбасс”

                           http://www.odsd.ru/
                           https://xn--d1aa2an.xn--p1ai/
                           Adresa:
                           102, Avenija Hmeljnicki, Donjeck (ured 512)
                           Донецк, пр. Б.Хмельницкого, 102, офис 512
                           press-odsd@yandex.ru

                           Javna „organizacija” koja je 2. studenoga 2014. i 11. studenoga 2018. predstavila kandidate na takozvanim „izborima” takozvane „Narodne Republike Donjecka”. Tim „izborima” krši se ukrajinsko pravo te su stoga nezakoniti.
                           Službenim sudjelovanjem u nezakonitim „izborima” aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                           29.11.2014.

                           33.

                           Brigada Prizrak
                           Бригада „Призрак”

                           Adresa: Okrug 50 godina SSSR-a, 18; grad Kirovsk
                           https://vk.com/battalionprizrak
                           mail@prizrak.info
                           +38 (072) 199-86-39

                           Oružana separatistička skupina koja je aktivno podupirala djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                           Dio je takozvanih „2. oružanih snaga”„Narodne Republike Luganska”.
                           Poznata je i pod nazivom 14. motorizirani puškarski bataljun.
                           Dio takozvanih narodnih paravojnih snaga „Narodne Republike Luganska”.

                           16.2.2015.”


               11.3.2022

               HR

               Službeni list Europske unije

               C 117/349

      P9_TA(2021)0379
      Izmjena Okvirne odluke Vijeća 2002/465/PUP radi njezina usklađivanja s pravilima EU-a o zaštiti osobnih podataka ***I
      Odluka Europskog parlamenta od 16. rujna 2021. o upućivanju predmeta natrag odboru nadležnom za međuinstitucijske pregovore na temelju neizmijenjenog Prijedloga direktive Europskog Parlamenta i Vijeća o izmjeni Okvirne odluke Vijeća 2002/465/PUP radi njezina usklađivanja s pravilima EU-a o zaštiti osobnih podataka (COM(2021)0020 – C9-0005/2021 – 2021/0008(COD)) (1)

      (Redovni zakonodavni postupak: prvo čitanje)
      (2022/C 117/31)

         (1)  Odluka je donesena u skladu s člankom 59. stavkom 4., četvrtim podstavkom Poslovnika (A9-0236/2021).


               11.3.2022

               HR

               Službeni list Europske unije

               C 117/350

      P9_TA(2021)0380
      Europski istražni nalog u kaznenim stvarima: usklađivanje s pravilima EU-a o zaštiti osobnih podataka ***I
      Odluka Europskog parlamenta od 16. rujna 2021. o upućivanju predmeta natrag odboru nadležnom za međuinstitucijske pregovore na temelju neizmijenjenog Prijedloga direktive Europskog Parlamenta i Vijeća o izmjeni Direktive 2014/41/EU radi njezina usklađivanja s pravilima EU-a o zaštiti osobnih podataka (COM(2021)0021 – C9-0006/2021 – 2021/0009(COD)) (1)

      (Redovni zakonodavni postupak: prvo čitanje)
      (2022/C 117/32)

         (1)  Odluka je donesena u skladu s člankom 59. stavkom 4., četvrtim podstavkom Poslovnika (A9-0237/2021).


               11.3.2022

               HR

               Službeni list Europske unije

               C 117/188

      P9_TA(2021)0364
      Zahtjev za zaštitu povlastica i imuniteta Guyja Verhofstadta
      Odluka Europskog parlamenta od 14. rujna 2021. o zahtjevu za zaštitu povlastica i imuniteta Guyja Verhofstadta (2021/2030(IMM))
      (2022/C 117/19)

         Europski parlament,

                  —

                  uzimajući u obzir zahtjev Guyja Verhofstadta od 12. ožujka 2021., objavljen na plenarnoj sjednici 24. ožujka 2021., za zaštitu njegovih povlastica i imuniteta u vezi s kaznenim postupkom koji će se pokrenuti protiv njega pred Okružnim državnim odvjetništvom pri Sudu u Trentu (Procura Distrettuale della Repubblica presso il Tribunale di Trento), Italija,

                  —

                  nakon saslušanja Guyja Verhofstadta u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019. (1),

                  —

                  uzimajući u obzir članak 5. stavak 2. te članke 7. i 9. Poslovnika,

                  —

                  uzimajući u obzir izvješće Odbora za pravna pitanja (A9-0238/2021),

                  A.

                  budući da je Guy Verhofstadt, zastupnik u Europskom parlamentu, zatražio da se njegov parlamentarni imunitet zaštiti u vezi s kaznenim postupkom koji će se pokrenuti protiv njega pred Okružnim državnim odvjetništvom pri Sudu u Trentu (Procura Distrettuale della Repubblica presso il Tribunale di Trento), Italija, zbog navodne klevete putem društvene mreže; budući da je Okružno državno odvjetništvo pri Sudu u Trentu 22. prosinca 2020. zaključilo svoju preliminarnu istragu u vezi s tim predmetom;

                  B.

                  budući da je 13. veljače 2020. Guy Verhofstadt na svojem profilu na Twitteru objavio sljedeći tvit: „Matteo Salvini optužen je zbog nezakonitog držanja migranata na moru nakon što ih je spasio brod Gregoretti. Bravo Italija! Pravda mora biti zadovoljena. Nadajmo se da će se isto dogoditi i u vezi sa slučajem korupcije velikih razmjera s kojim je povezan, a koji je uključivao primanje mita od ruskih naftnih kompanija.”;

                  C.

                  budući da je Guy Verhofstadt svojim komentarima navodno oklevetao zastupnika u talijanskom parlamentu, kako je utvrđeno člankom 595. stavcima 1. i 3. talijanskog Kaznenog zakona;

                  D.

                  budući da se u članku 8. Protokola br. 7 o povlasticama i imunitetima Europske unije navodi da „članovi Europskog parlamenta ne mogu biti podvrgnuti nikakvom obliku ispitivanja, zadržavanja ili sudskog postupka zbog izraženih mišljenja ili glasanja pri obnašanju svojih dužnosti”;

                  E.

                  budući da Parlament ima široko diskrecijsko pravo kad je riječ o tome kakvu odluku će donijeti slijedom zahtjeva svojeg zastupnika za zaštitu imuniteta (2);

                  F.

                  budući da, u skladu s člankom 5. Poslovnika, izvršavajući svoje ovlasti u vezi s povlasticama i imunitetima Parlament djeluje tako da očuva svoj integritet kao demokratska zakonodavna skupština i osigurava nezavisnost zastupnika u obnašanju njihovih dužnosti;

                  G.

                  budući da izjava zastupnika dana izvan Europskog parlamenta može predstavljati mišljenje izraženo u okviru obavljanja njegovih dužnosti u smislu članka 8. Protokola br. 7 o povlasticama i imunitetima Europske unije, ako sadrži subjektivnu ocjenu koja je izravno i očito povezana s obnašanjem dužnosti tog zastupnika u Europskom parlamentu; budući da se stoga mora utvrditi je li to ovdje slučaj s obzirom na prirodu i sadržaj izjave, a ne na mjesto na kojem je izjava dana;

                  H.

                  budući da bi posebnu prirodu izjave, ali i njezin sadržaj, trebalo ocijeniti i s obzirom na njezin kontekst te ulogu i funkciju u kojoj ju je zastupnik dao;

                  I.

                  budući da su izjave koje je Guy Verhofstadt iznio u tvitu očito dane u svojstvu zastupnika u Europskom parlamentu na njegovu službenom računu na Twitteru, koji g. Verhofstadt, prema vlastitim riječima, upotrebljava isključivo za svoju političku komunikaciju u kontekstu obnašanja mandata zastupnika u Europskom parlamentu;

                  J.

                  budući da se danas politička rasprava u kojoj zastupnici u Europskom parlamentu sudjeluju u obnašanju svojeg mandata sve više odvija i izvan prostorija Parlamenta, među ostalim na internetu ili preko usluga društvenih mreža kao što je Twitter;

                  K.

                  budući da je ta izjava dana u širem kontekstu političke rasprave, čija se tema često javlja na plenarnoj sjednici Europskog parlamenta, te je prisutna u brojnim medijima;

                  L.

                  budući da je u tom kontekstu Guy Verhofstadt slična mišljenja već izrazio na internetu i prije i nakon predmetne izjave na Twitteru, primjerice na Facebooku u siječnju 2019., više od godinu dana prije izjave na Twitteru, a u pogledu navodnih veza g. Salvinija s Rusijom (3) ili kada je g. Verhofstadt dao izjave nekoliko mjeseci kasnije u sličnom političkom kontekstu tijekom plenarne rasprave o stanju Unije 16. rujna 2020.;

                  M.

                  budući da se u tom kontekstu može smatrati da postoji izravna i očita povezanost između izjave koja se razmatra i parlamentarnog mandata Guyja Verhofstadta kao zastupnika u Europskom parlamentu;

                  1.

                  odlučuje zaštititi povlastice i imunitete Guyja Verhofstadta;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora nadležnom tijelu Talijanske Republike i Guyju Verhofstadtu.

         (1)  Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23. Presuda Suda od 19. prosinca 2019., Junqueras Vies, C-502/19, ECLI:EU:C:2019:1115.

         (2)  Predmet T-42/06, Gollnisch/Parlament, prethodno naveden, stavak 101.

         (3)  Objava na Facebooku, 9. siječnja 2019.: „Danas g. Salvini nema majicu s Putinovim likom! Umjesto toga policijska odora. No g. Salvini sklopio je pakt s Putinovom strankom Jedinstvena Rusija i poljski narod ne može mu vjerovati.”.


title: Odluka Vijeća (EU) 2022/426 od 14. ožujka 2022. o odobravanju otvaranja pregovora o sporazumu o statusu između Europske unije i Republike Moldove o operativnim aktivnostima koje Agencija za europsku graničnu i obalnu stražu provodi u Republici Moldovi

text:
                  15.3.2022

                  HR

                  Službeni list Europske unije

                  L 87/22

         ODLUKA VIJEĆA (EU) 2022/426
         od 14. ožujka 2022.
         o odobravanju otvaranja pregovora o sporazumu o statusu između Europske unije i Republike Moldove o operativnim aktivnostima koje Agencija za europsku graničnu i obalnu stražu provodi u Republici Moldovi
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. točke (b) i (d), članak 79. stavak 2. točku (c) i članak 218. stavke 3. i 4.,
         uzimajući u obzir preporuku Europske komisije,
         budući da:

                     (1)

                     Potrebno je osigurati komplementarnost s relevantnim programima koje financira Europska unija, osobito Misijom pomoći Europske unije za granice u Moldovi i Ukrajini (EUBAM) i programom „EU4Border Security”.

                     (2)

                     U okolnostima zbog kojih se zahtijeva raspoređivanje timova za upravljanje granicama iz stalnih snaga europske granične i obalne straže u treću zemlju u kojoj će članovi timova izvršavati izvršne ovlasti, člankom 73. stavkom 3. Uredbe (EU) 2019/1896 Europskog parlamenta i Vijeća (1) o europskoj graničnoj i obalnoj straži predviđa se da Unija s dotičnom trećom zemljom sklopi sporazum o statusu na temelju članka 218. Ugovora o funkcioniranju Europske unije.

                     (3)

                     Trebalo bi otvoriti pregovore s ciljem sklapanja međunarodnog sporazuma s Republikom Moldovom o djelovanjima koja Agencija za europsku graničnu i obalnu stražu provodi na državnom području Republike Moldove.

                     (4)

                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (2). Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (5)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje,

               DONIJELO JE OVU ODLUKU:

            Članak 1.
            Komisiju se ovlašćuje da u ime Unije u pregovorima dogovori međunarodni sporazum o djelovanjima koja Agencija za europsku graničnu i obalnu stražu provodi na državnom području Republike Moldove.

            Članak 2.
            Pregovori se vode na temelju pregovaračkih smjernica Vijeća koje su navedene u dodatku ovoj Odluci i uz savjetovanje s odgovarajućom radnom skupinom Vijeća.

            Članak 3.
            Ova je Odluka upućena Komisiji.

            Sastavljeno u Bruxellesu 14. ožujka 2022.

                  Za Vijeće

                  Predsjednica

               É. BORNE

            (1)  Uredba (EU) 2019/1896 Europskog parlamenta i Vijeća od 13. studenoga 2019. o europskoj graničnoj i obalnoj straži i stavljanju izvan snage uredbi (EU) br. 1052/2013. i (EU) 2016/1624 (SL L 295, 14.11.2019., str. 1.).

            (2)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).